open-index/open-wikipedia-markdown huggingface dataset:
Rasmus Berthelsen

**Rasmus Berthelsen** (født 10. juli 1827 i Sisimiut, død 4. januar 1901) var en grønlandsk lærer, dikter, komponist og redaktør. 

Han ble utdannet som lærer ved *Godthaab Seminarium* i 1849, og debuterte som dikter i 1855. Han mest kjente dikt er «Guuterput qutsinnermiu» fra 1858. 

Gjennom 1800-tallet, da Grønland var en dansk koloni, var danskene splittet i synet på om grønlenderne skulle skjermes for dansk og europeisk innflytelse. Mange mente at de burde skjermes, for å kunne bevare sin identitet. Den danske administratoren Hinrich Rink var en av forkjemperne for dette synet. Berthelsen, som var født grønlender, jobbet mye sammen Rink, men ble et «offer» for dette synet; til tross for mange års ansettelse ved Godthaab Seminarium (i dag Ilinniarfissuaq) fikk han aldri noen annen tittel enn hjelpelærer. 

Berthelsen var også den første redaktøren av Grønlands første avis, Atuagagdliutit, som ble grunnlagt i 1861 av Hinrich Rink. 

## Kilder
* Danske litteraturpriser
* TijdSchrift voor Skandinavistiek 

## Eksterne lenker
* Bilder på arktiskebilleder.dk
Locomotive Software

**Locomotive Software** var et lite britisk programvarehus. Mesteparten av dets utvikling ble gjort for Amstrads hjemmedatamaskiner fra 1980-tallet.
Amstrad

**Amstrad** var en britisk elektronikkprodusent grunnlagt i 1968 av Alan Michael Sugar i Storbritannia. Navnet er en sammentrekning av **A**lan **M**ichael **S**ugar **Trad**ing. Selskapet hadde hovedkontor i Brentwood i Essex i England.

På 1970-tallet produserte Amstrad hovedsakelig lavpris-forbrukerelektronikk som hi-fi-anlegg, fjernsyn og bilstereoer. I 1984 lanserte selskapet sin egen serie med hjemmedatamaskiner, Amstrad CPC, for å konkurrere med Commodore og Sinclair. Først ut var CPC 464, etterfulgt av CPC 664 og CPC 6128. Amstrad etablerte også datterselskapet Amsoft som fikk ansvaret for at det allerede var klar en samling med programvare og videospill da maskinene kom i salg. I 1990 ble *plus*-serien bestående 464plus, 6128plus og spillkonsollen GX4000, lansert. GX4000 var en kommersiell fiasko, mye grunnet lite utvalg av spill og kraftigere konkurrenter.

I 1985 ble Amstrad PCW-serien av personlige datamaskiner lansert. Disse maskinene var hovedsakelig brukt til tekstbehandling. I 1986 ble PC1512, en IBM PC-kompatibel personlig datamaskin, lansert. Den ble senere etterfulgt av PC1640. Maskinen var MS-DOS-basert og brukte vindussystemet GEM, senere Windows. I 1988 lanserte Amstrad de bærbare maskinene PPC 512 og PPC 640. I 1989 ble PC2000-serien, en videreutvikling av PC1512-/1640-maskinene, lansert.

I 1986 kjøpte Amstrad av Sinclair Research *rettighetene til å produsere og selge alle eksisterende og fremtidige Sinclair-datamaskiner, samt Sinclairs merkenavn og [[Immaterialrett|åndsrett]] relatert til datamaskiner og datamaskin-relaterte produkter.* Amstrad lanserte to nye modeller av Sinclairs ZX Spectrum: ZX Spectrum +2 og ZX Spectrum +3.

På slutten av 1980-tallet hadde Amstrad omtrent 25&nbsp;% markedsandel i dataindustrien i Europa.

Amstrad ble oppført på London Stock Exchange i 1980. I juli 2007 kjøpte BSkyB, som Amstrad produserte TV-mottakere for, selskapet for 125 millioner pund. Alan Sugar tjente 35 millioner pund på salget. Han gikk av som styreleder for Amstrad 2. juli 2008. 9. oktober samme år ble Amstrad tatt av London-børsen og eksisterer nå kun i navnet. Amstrads hovedgeskjeft er nå å produsere Sky Digitals interaktive bokser.

## Se også
* Amstrad CPC
* ZX Spectrum
* Sinclair QL

## Referanser


## Eksterne lenker
*
Multiface

**Multiface** var en maskinvareenhet produsert av Romantic Robot UK Ltd. for flere hjemmedatamaskiner på 1980-tallet. Hovedfunksjonen til enheten var å dumpe datamaskinens minne til ekstern lagrning. Siden de fleste spill fra denne tiden ikke hadde mulighet til å lagre, gjorde Multiface det mulig for spillerne å lagre deres fremgang eller posisjon i spillet. Dette gjorde det imidlertid også mulig for brukere å lage sikkerhetskopier eller piratkopier av programvare. Brudd på opphavsretten ble forhindret ved at det var påkrevd at en Multiface var tilstede når man lastet kopiene tilbake inn i minnet. Enheten hadde en ikonisk *rød knapp* som kunne brukes når som helst for å aktivere den.
Chelsfield

**Chelsfield** er et område i distriktet Bromley i sørøstlige London. Den opprinnelige landsbyen Chelsfield utgjør sentrum, mens området utenfor denne har blitt utviklet siden 1920-årene. Stedet er lokalisert sørøst for Orpington, nær Londons grense til Kent. Stedet ligger innenfor de historiske grensene til det tradisjonelle grevskapet Kent, men har blitt administrert som en del av London siden 1965.

I henhold til folketellingen av 2011 har valgkretsene Chelsfield og Pratt's Bottom en befolkning på 14 507 innbyggere.

## Historie
Stedet er nevnt som Cillesfelle i *[[Domesday Book]]* (1086) i betydningen «Cēols land».

Chelsfield var tidligere et verdslig sogn i Kent. I 1894 ble det innlemmet i Bromley landdistrikt. Sognet ble oppløst i 1934, og området ble innlemmet i sognet Orpington og dermed i Orpington bydistrikt. I 1965 ble området overført til Stor-London. 

## Transport
Chelsfield stasjon ligger en knapp kilometer vest for sentrum.

## Referanser


## Eksterne lenker
*  Chelsfield Community Archive
*   Chelsfield Village Events
Ingvald Haugen

**Ingvald Haugen** (1894–1958) var en norsk sjømann, fagforeningsleder og Arbeiderparti–politiker fra Hadsel/Oslo. Han var formann i Norsk Sjømannsforbund fra 1936 til 1958, og var stortingsrepresentant fra Oslo i perioden 1945-1949. 

Haugen var fisker fra 1908 til 1914 og sjømann mellom 1914 og 1919. Fra 1919 hadde han verv i sjømannsforbundet og dets forløpere: avdelingstillitsmann til 1927, nestformann i Matros- og Fyrbøterunionen 1927-36 og formann i det sammenslåtte sjømannsforbundet 1936–58. Han var sentralstyremedlem i Arbeiderpartiet 1936–1957.

Ved angrepet på Norge i 1940 var Haugen og sjømannsforbundet tidlig ute med å etablere en operativ organisasjon i London. Hans rolle i etterkrigsdiskusjonene om Nortraships Sjømannsfond er mer omstridt.

For sin innsats under andre verdenskrig ble Haugen tildelt den britiske King's Medal for Service in the Cause of Freedom.

## Referanser


## Eksterne lenker
*
Dieburg

**Dieburg** er en tysk by i Hessen. Den var tidligere sete for distriktet Dieburg, men er i dag en del av distriktet Darmstadt-Dieburg.

## Historie
Byen Dieburg ble første gang dokumentert navngitt i 1492 i skattebøkene til Hessen-Nassau erkebispedømme. Byens navn er avledet fra det middelhøytyske ordet *diot* i betydningen «folk» og «burg» i betydningen «byborg». Dieburg refererer derfor til folkets borg eller festning som er lokalisert i byens sentrum. Dieburg Museum, som ligger staselig i Fechenbach, har utstillinger av arkeologiske funn. Av spesiell interesse er et relieff fra Mithras-kulten, og en utstilling av fargehåndverkers verksted.

Byens våpenskjold viser Martin av Tours.

## Vennskapsbyer
* Aubergenville, Frankrike (siden 1975)
* Vielau, Tyskland (siden 1990)
* Mladá Boleslav, Tsjekkia (siden 1997)

## Bilder

Fil:Gaasbecksuhr Rathaus Dieburg.jpg|Klokketårnet på rådhuset
Fil:Badhaus Dieburg.jpg|Et badehus fra middelalderen
Fil:Zuckerstraße Dieburg.jpg|Gaten Zuckerstraße 
Fil:Jüdischer Friedhof Dieburg.jpg|Den jødiske gravlunden


## Referanser


## Eksterne lenker
*
Emily Hood Westacott

**Emily Hood Westacott** (født 6. mai 1910 død 9. oktober 1980) var en australsk kvinnelig tennisspiller.

Westacott spilte sin første finale i en Grand Slam-turnering i 1937 da hun møtte sin landsmanninne Nancye Wynne Bolton i Australske mesterskapet. Westacott tapte finalen med 3-6, 7-5, 4-6. To år senere i 1939 spilte hun sin andre finale i single, denne gang mot Nell Hall Hopman som hun beseiret med 6-1, 6-2. 

Emily Hood Westacott vant doubletittelen i det australske mesterskapet tre ganger, 1930, 1933 og 1934, alle tre gangene sammen med Margaret Molesworth. 

## Grand Slam-titler
*  **[[Australian Open|Australske mesterskapet]]:**
** Double damer – 1930 (sammen med Margaret Molesworth) 
** Double damer – 1933 (sammen med Margaret Molesworth) 
** Double damer – 1934 (sammen med Margaret Molesworth) 
** Single damer – 1939 (hun beseiret Nell Hall Hopman med 6-1, 6-2 i finalen).

## Referanser


## Eksterne lenker
*
Beck – Ekstrem tilstand

***Beck – Ekstrem tilstand*** (originaltittel: *Beck –* *Skarpt läge*) er en svensk kriminal-thriller fra 2007 regissert av Harald Hamrell. Filmen handler om den svenske politietterforskeren Martin Beck og er en av en rekke filmer med Peter Haber i rollen som Beck. En annen sentral rolle spilles av Mikael Persbrandt. Karakteren Beck ble skapt av forfatterparet Sjöwall & Wahlöö.

Den hadde kinopremiere 28. juni 2006.

## Handlingen
Etter at politiet tilkalles til et tilfelle av brutal kvinnemishandling finnes liket av en mann i et fraflyttet hus. Husets eier og hennes to sønner har tilsynelatende flyktet, men blodspor binder henne til stedet. Martin Beck og Gunvald Larsson gjør alt for å finne kvinnen og hennes barn, men får vite at de holder seg gjemt. Tydeligvis finnes det flere personer som vet hvorfor mishandlingen og mordet har skjedd og hva som i virkeligheten ligger bakom.

## Rolleliste
* Peter Haber – Martin Beck
* Mikael Persbrandt – Gunvald Larsson
* Marie Göranzon – Margareta Oberg
* Ingvar Hirdwall – Grannen
* Peter Hüttner – Oljelund
* Ing-Marie Carlsson – Bodil Lettermark
* Måns Nathanaelson – Oskar Bergman
* Källa Bie – Monika Everdag
* Björn Bengtsson – Daniel Orberg
* Magnus Mark – Hugo Berner
* Elisabet Carlsson – Lillemor Berner
* Hampus Nyström – Leo Everdag
* Simon Blyberg – Sebastian Everdag
* Embla Hjulström – Simone Berner
* Ylva Lööf – Viola Furnäs
* Rasmus Troedsson – Göran Granit
* Lanna Ohlsson – Sykesøsteren
* Ingar Sigvardsdotter – Venninnen
* Emil Jonsson – Sotaren

## Referanser


## Eksterne lenker
*
Glattkøllesnegl

**Glattkøllesnegl** (*Cochlodina laminata*) også kalt **stor køllesnegl**, er et bløtdyr og tilhører de landlevende lungesneglene. 

## Utseende
Skallhøyde er 14-18&nbsp;millimeter og det har 10-12 vridninger. Å lese et skall vil si å holde det på en spesiell måte slik at antall vindinger kan telles og høyden kan måles. Åpningen skal vende mot deg og toppen opp. Mål er skallhøyde og nummer er vridninger. Skallet er avlangt og har mange vindinger.

Kroppen er mørkere grå.

## Levevis
Glattkøllesnegl er tvekjønnet, noe som gjør det lettere å finne en partner. For å kunne legge egg kreves allikevel to snegler som under paringen befrukter hverandre gjensidig.  Ettersom de er tvekjønnet kan begge legge egg.  Snegler dør vanligvis ikke lenge etter paring og egglegging.

## Eksterne lenker
*
Hans Eidnes

**Hans Eidnes** (1887–1962) var en norsk lærer og politiker (V). Han var rektor ved Trondarnes Folkehøgskole 1921-1959 og stortingsrepresentant fra Troms i perioden 1945-1949. 

Eidnes var formann i Noregs Mållag 1946–1949, leder av Troms Venstre 1945-1949, formann i Hålogaland historielag 1920-1962, formann i *Venner av Det norske teatret* 1946-1949 og formann i Norsk folkeminnelag. Han var medlem av Trondenes kommunestyre i to perioder 1928–1934 (varaordfører 1931-1934). Han ble i 1920 den første redaktøren for det regionalhistoriske bladet *[[Håløygminne]]*. Sønnen Asbjørn og sønnesønnen Vidkunn overtok redaksjonen, og drev bladet fram til 2021.

Eidnes ble tildelt Kongens fortjenstmedalje i gull i 1957.

Han var far til Asbjørn Eidnes, som også var rektor ved Trondarnes.

## Bokutgivelser
* 
**  Ny utgave
** 
* 
* 
* 
* 
* 
## Referanser


## Eksterne lenker
*
Fiber (andre betydninger)

**Fiber** kan sikte til:

* Fiber
* Kostfiber
** Fibermangel
* Kunstfiber
** Glassfiber
* Muskelfibre
* Fiberoptikk
** Optisk fiber
*** Multi-modus fiber
*** Mørk fiber
*** Single-modus fiber
Dorothy Bundy

**Dorothy «Dodo» May Bundy**, gift *Cheney*, (født 1. september 1916 i Los Angeles, California, død 23. november 2014 i Escondido) var en amerikansk kvinnelig tennisspiller.

Dorothy Bundy vant i 1938 Grand Slam-turneringen Australske mesterskapet som den første amerikanske kvinne. Hun beseiret australske Dorothy Stevenson med 6-3, 6-2 i finalen.

Hun spilte ytterligere 4 GS-finaler hvorav 3 i mixeddouble (Amerikanske- i 1944 og Franskemesterskapet i 1946 samt Wimbledon i 1946) og en i double (Australske mesterskapet 1938). 
Bundy er datter av den amerikanske tennisspilleren May Sutton som tilhørte verdenseliten i begynnelsen av 1900-tallet. Hennes far var Tom Bundy som vant tre doubletitler i Amerikanske mesterskapet; 1912, 1913 og 1914.

## Grand Slam-titler
*  **[[Australian Open|Australske mesterskapet]]:**
** Single damer – 1938 (hun beseiret Dorothy Stevenson med 6-3, 6-2 i finalen)

## Referanser


## Eksterne lenker
* 
* Dorothy Cheney dies at 98; won more than 390 national tennis titles, Los Angeles Times
Generalsuperior

**Generalsuperior** er tittelen på lederen for flere katolske ordener. Generalsuperior brukes også som en generisk betegnelse for lederen av ordener, som i mange tilfeller kan ha andre titler.
Mari Bjørgan

**Mari Bjørgan** (født 7. november 1950 i Stavern, død 30. november 2014 i Oslo) var en norsk sanger, revyartist og skuespiller.

Bjørgan debuterte på TV på 1980-tallet med Prima Vera og KLM. Hennes sceneoppgaver omfatter blant annet Paula i Norvald Tveits *Splint* på Sogn og Fjordane Teater og Josefa i *Sommer i Tyrol*. Hun var fra slutten av 1970-tallet aktiv i revyer sammen med blant andre Dag Frøland (1983–89) og som ledende kraft i Fredrikstad-revyene siden 1989. Hun hadde flere biroller på film. På 1980-tallet var Mari Bjørgan sammen med skuespilleren Jon Eikemo.

## Diskografi
* *Learn to Love You Right/Let's Spend the Night Together* (1975)

### Deltar på
* Jonas Fjeld Bing Bang Band: *[[Pans Fløyte]]* (1974)
* Jahn Teigen & Herodes Falsk: *[[Teigen synger Falsk]]* (1975)
* Jonas Fjeld: *[[Take Two Aspirins and Call Me in the Morning]]* (1975)
* Philips: *[[Norwegian Non-Stop Disco Sensation]]* (1977)
* PD Music: *[[Kreditkassetten]]* (1980)
* Fifty-Fifty: *[[Fifty Fifty &ndash; Originalmusikken fra spillefilmen]]* (1982)
* Raymon: *[[Raymon's Græitest &ndash; Godbiter med Raymon fra Catsrevyene]]* (1989)

## Filmografi
* 2005: *[[Revykongen Dag Frøland &ndash; Høydepunkter fra Chat Noir]]*
* 1992: *[[Nordexpressen]]* Maggan
* 1989: *[[Bryllupsfesten]]* Gerd Balstad
* 1985: *[[Deilig er fjorden!]]*
* 1985: *[[Noe helt annet]]* Hjortgunn
* 1985: *[[Norge i våre hjerter]]*
* 1984: *[[Slottstappet]]* 
* 1982: *[[Fifty-Fifty (1982)|Fifty-Fifty]]* Unni Lie
* 1981: *[[Julia Julia]]* Else

### TV
* *[[Nynytt]]* (1977-1978)
* *[[Øystein i fritt fall]]* (1979)
* *[[Press (TV-serie)|Press]]* (1979)
* *[[Narrespeilet]]* (1980)
* *[[Brødrene Dal og spektralsteinene]]* (1982)
* *[[Godt nytt århundre]]* (1983)
* *[[Enten ENTEN, eller ELLER]]* (1984)
* *[[Damenes aften! Ladies but gentlemen]]* (1987)
* *[[Sommer i Tyrol]]* (1987)
* *[[Chat Noir galla]]* (1987)

### Dubbing
* *[[SuperTed]]* (1982)

## Referanser


## Eksterne lenker
*
Mørk hagesnegl

**Mørk hagesnegl** (*Arion hortensis*) er et bløtdyr og tilhører de landlevende lungesneglene i familiegruppen skogsnegler.  Den er en av «nakensneglene» uten synlig skall.

## Utseende
Mørk hagesnegl  har to par tentakler. På det øverste paret finnes øyne ute på spissen. Det underste paret brukes til å registrere lukter eller kjemikalier.  De har en kappehule som er en del av åndedrettet til sneglen, og den tjenestegjør som en lunge.  Man kan lett se åpningen til kappehulen som et hull, normalt på høyre siden av kappen. Skogsnegler har åndehullet foran midten av kappa.

Mørk hagesnegl  ligner gulsålet skogsnegl og kan forveksles med denne.  Den kan også ligne på enkelte arter i familien kjølsnegler (Limacidae), men disse  har åndehullet bak midten av kappa og en kjøl på den bakre delen av kroppen.

## Levevis
Mørk hagesnegl  lever for det meste av ulike plantedeler, som den spiser.  Den har ikke tenner, men en raspetunge, som den kan raspe i seg maten med.  Men den kan spise døde dyr (åtsler)  eller mindre snegler som de kommer over.

Mørk hagesnegl  finnes på fuktige steder med skygge. Den er aktive om natten når luftfuktigheten er høyere. Om dagen hviler den ofte undere steiner eller i tett vegetasjon. Om været blir for tørt og varmt,  lukker den åpningen til kapphulen, mest mulig for å spare på fuktigheten.

Mørk hagesnegl  er hermafroditter (tvekjønnet). For å kunne legge egg kreves allikevel to snegler, som under paringen, befrukter hverandre.  Den legger flere hundre egg i grupper på 20-30 egg, på skyggefulle fuktige steder.  Etter noen uker klekker eggene. De nyklekkete sneglene ser ut som miniatyrer av de voksne individene.   Utviklingstiden til et voksent individ kan variere etter arten, men mellom seks og sju måneder er vanlig. 
## Eksterne lenker
*
Sovjetisk rubel

**Rubel** (russisk: рубль) var valutaen som ble benyttet i Sovjetunionen. En rubel ble delt opp i 100 kopek (russisk: копе́йка).

## Referanser
Vektløfting under Sommer-OL 1936

**Vektløfting under Sommer-OL 1936** ble arrangert fra 2. til 5. august 1936 i Deutchlandhalle i Westend i Berlin. 

Vektløfting var på det olympiske programmet for sjuende gang i Sommer-OL 1936 i Berlin. 80 utøvere fra 15 nasjoner konkurrerte i fem ulike vektklasser, alle kun for menn.

## Medaljefordeling

## Resultater
### Fjærvekt ( 60 kg)

### Lettvekt (67,5 kg)

### Mellomvekt (75 kg)

### Lett tungvekt (82,5 kg)

### Tungvekt (over 82,5 kg)

## Eksterne lenker
* Weightlifting at the 1936 Summer Olympics hos olympedia.org
Motorola 6485

**Motorola 6845** (ofte **MC6845**) er en videoadresse-generator. Den ble først introdusert av Motorola og brukt i MDA, CGA og EGA videoadaptere, Amstrad CPC og BBC Micro. Dens funksjonalitet ble duplisert og utvidet av egendefinerte kretser til VGA. Den er relatert til den senere **6545** produsert av MOS Technology (Commodore Semiconductor Group) og Rockwell (i to variasjoner) og ble kopiert som Hitachi **46505**.

Den er også kjent under **6845 CRTC** eller **CRTC6845**, av betydningen *cathode ray tube* (katodestrålerør) kontroller.

Selv om den er ment for systemer basert på Motorola 6800 CPU og gitt et relatert delenummer, har den blitt brukt sammen med forskjellige andre prosessorer.
Olaf Løchen

**Strøm Olaf Løchen** (født 12. juni 1848 i Kristiania, død 30. juli 1920 i Trondheim) var en norsk jurist og Venstre-politiker. Han var adjungert borgermester (tilsvarende assisterende rådmann) i Trondhjem 1900–1920.

Han vokste opp i Vang fra 1849 til 1864, og deretter på Lillehammer. 
Løchen tok examen artium i 1867 og ble cand.jur. i 1873. Han etablerte sakførerpraksis i Steinkjer i 1874, men flyttet tre år senere til Trondheim og drev sin praksis der frem til han ble adjungert borgermester i 1900. I 1890-årene var han medlem av bystyret og fattigstyret. Fra 1898 og i over 20 år var han medlem og suppleant for bestyrelsen av Norges Bank i Trondheim. 

Han giftet seg i 1874 med sitt søskenbarn, Antonie Løchen fra Inderøy. Antonie og Olaf Løchen fikk to barn, datteren Margit ble gift med arkitekten og maleren Gabriel Kielland. Både han og ektefellen var medstiftere av Norsk Kvinnesaksforening (NKF) i 1884. Ektefellen tok året etter initiativ til etableringen av NKFs første lokallag, Trondhjems Kvinnesaksforening, der hun ble leder og han var styremedlem.

Han ble utnevnt til ridder av St. Olavs Orden i 1906 for embetsfortjenste. Som hobby drev han med hjortejakt på Hitra.

## Referanser
Norsk flaggtetra

**Norsk flaggtetra** er en art i gruppen karpelakser. Den kommer fra Sør-Amerika, og har fått det norske navnet på grunn av sine fargetegninger.
Fisken har en metallisk farge, med røde tupper på finnene og et svart merke på ryggfinnen. Det er også en ekstremt stor tetra, opptil 7&nbsp;cm lang. 
Det er en hardfør, rimelig og vakker fisk, og en populær akvariefisk. Den bør helst holdes i stim.
Den er en notorisk finnenapper, og har en tendens til å ete akvarieplanter.
Den bør ha en temperatur mellom 17 og 28&nbsp;°C.
## Eksterne lenker
*
Antonie Løchen

**Antonie Løchen** (født 13. juli 1850, død 30. april 1933) var en norsk venstrepolitiker og kvinnesakskvinne i Trondheim. Hun stiftet Trondhjems Kvinnesaksforening, som hun også ledet. Hun var også aktiv i Foreningen til Dyrenes Beskyttelse.

## Bakgrunn

Hun vokste opp på Sundnes bruk i Inderøy, og giftet seg i 1874 med sitt søskenbarn, Olaf Løchen. Antonie og Olaf Løchen fikk to barn, datteren Margit ble gift med arkitekten og maleren Gabriel Kielland; de fikk sønnen Olav. Sønnen Finn ble disponent i et trelastfirma i Oslo.

Barneboka *Smaahistorier om dyr* inneholder dels fortellinger fra barndommen i Inderøy og Mosvik, dels fortellinger motivert av hennes engasjement for dyrebeskyttelsen. Boka ble gjenutgitt i 2016 av Mosvik historielag. Noen tekstene derfra ble gjenbrukt i Christian Killengreens *Lesebok for folkeskolen* (1926). Hun var venn av og brevvekslet med eventyrsamleren Peter Christen Asbjørnsen, og har også skrevet «Ungdomsminde om P. Chr. Asbjørnsen»,.

I Trondheim bodde de i Munkegata 30, vis-à-vis Stiftsgården. Olaf Løchen hadde sitt sakførerkontor i tilknytning til leiligheten.

## Politikk
Hun var en av de første kvinnene som ble valgt inn i kommunestyret i Trondheim. I 1901 ble hun Venstre-representant sammen med Thora Storm. 

Antonie Løchen regnes som stifteren av Trondhjems Kvindesagsforening i januar 1885; stiftelsesmøtet fant sted hjemme hos henne. Hun var formann i foreningen 1887–1888 og 1891–1892.

I 1887 holdt Antonie Løchen et foredrag; «Om kvindelighed» i Trondheim, hvor hun bl.a. forteller: «I mine forældres ungdom, altsaa for snart 50 aar siden, var det aldrig tale om, at kvinder skulde lære at svømme, saa der var ingen anledning til debat om svømmings tilladelighed ligeoverfor kvindeligheden. Bade sig gjorde de dog, men – i yderste hemmelighed ! Kvinder maatte aldrig tale om at de badede sig, – fy, det vilde være frygtelig upassende ! Nei, man listede sig ned til søen eller badeanstalten, for at mændene ikke skulle se det, og mødte man saa en af dem, og man troede at han forstod, i hvilken uanstendig hensigt man var gaaet ud, da var man nær ved at synke i jorden af undseelse». Foredraget ble trykt i tidsskriftet *[[Nylænde]]* samme år. Foredraget «Sundheden og kvindesagen» fra 1885 ble utgitt som pamflett.

Ekteparet Løchen tilhørte Venstremiljøet i Trondheim i 1880-årene, et miljø hvor lagmann Jacob Lindboe var en nøkkelperson. Hun har skrevet om dette i en serie avisartikler «Minner fra lørdagskveldene i lagmann Lindboes hjem».

Løchen var også engasjert i Foreningen til Dyrenes Beskyttelse. Hun ble tildelt Foreningen til Dyrenes Beskyttelses sølvmedalje ved dens 60-årsjubileum i 1919. 

*Antonie Løchens veg* på Byåsen i Trondheim ble oppkalt etter henne i 1965.

## Referanser


## Eksterne lenker
*
Frøya Fiskeindustri

**Frøya Fiskeindustri** ble etablert 17. mars 1947 under navnet *Frøya Fryseri* og for å drive fryseri og kjøleanlegg for foredling og lagring av agn og fiskeprodukter på Nesset i Frøya i Trøndelag. En sildoljefabrikk ble åpnet i 1953. I 1954 ble navnet endret til Frøya Fiskeindustri. 

Selskapet var blant annet initiativtaker til etableringen av det første oppdrettsselskapet på Frøya, Frøya Edelfisk AS i 1970. Bedriften vokste kraftig på 1980-tallet og 1990-tallet ved hjelp av produksjon og videreforedling av oppdrettslaks og ble regionens største eier av oppdrettskonsesjoner.

Rundt 1990 preget skiftende eierforhold bedriften. Mot slutten av 1990-tallet kjøpte imidlertid Hydro Seafood AS selskapet men solgte det videre til det nederlandske selskapet Nutreco som etablerte Marine Harvest Norway AS.

Marine Harvest Norway AS la fabrikken på Frøya ned 1. august 2003 og flyttet produksjonen til Polen.

Fabrikkanlegget på Nesset ble overtatt av Frøya Næringspark.

## Litteratur
* Johan G. Foss og Hans U. Hammer: *Frøya Fiskeindustri gjennom 50 år*, Trondheim 1997
Vanlig ravsnegl

**Vanlig ravsnegl**, **storravsnegl** eller bare **ravsnegl**, (*Succinea putris*) er et bløtdyr og tilhører de landlevende lungesneglene. Den er utbredt i hele Norge.

## Utseende
Skallhøyde er 17-24&nbsp;millimeter og det har 4 vridninger. Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Mål er skallhøyde og nummer er vridninger. Skallet er blekt gult, med mørkere spiss. Det er uvanlig tynt og åpningen (munningen) er stor. Det er avlangt og har få vridninger.

Kroppen er lys grå og ganske kort i forhold til skallet. Tentaklene er mørke, nesten svarte, og fra basis av hver tentakel fortsetter en mørk linje bakover kroppen.

## Levevis
Vanlig ravsnegl lever på land i nærheten av vassdrag og innsjøer. De finnes i vegetasjonen eller krypende på mudderbunn.

Vanlig ravsnegl er tvekjønnet noe som gjør det lettere å finne en partner. For å kunne legge egg kreves allikevel to snegler, som under paringen, befrukter hverandre gjensidig. De kjønnsmodne parer seg to ganger i året, i mai og i august. Ettersom de er tvekjønnet kan begge legge egg.

Vanlig ravsnegl lever normalt i 3-4 år.
## Eksterne lenker
*
Puppesnegler

**Puppesnegler** (slekten *Vertigo*) er et bløtdyr og tilhører de landlevende lungesneglene. Flere av artene i slekten *Vertigo* finnes i Norge, blant annet rikmyrknøttsnegl (*Vertigo geyeri*).

## Utseende
Skallhøyde er 1,5-2&nbsp;millimeter og det har flere vridninger. Mål er skallhøyde og nummer er vridninger. Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Åpningen eller skall-munningen har utvekster som tenner og folder, den kan være til venstre eller høyre, det vil si at skallet er enten venstre- eller høyrevridd. Hos norske arter av puppesnegler er det kun *[[Vertigo pusilla]]* og *[[Vertigo augustior|V. angustior]]* som har venstrevridd skall, de andre har høyrevridd skall. Skallet hos puppesnegler er ovalt og innsnørt i hver vinging.

## Levevis
Puppesnegler lever på land i fuktig og vegetasjonsrik skog. De finnes ofte på undersiden av steiner, trestammer og blad.

Puppesnegler er tvekjønnet noe som gjør det lettere å finne en partner. For å kunne legge egg kreves allikevel to snegler, som under paringen, befrukter hverandre gjensidig.  Ettersom de er tvekjønnet kan begge legge egg.  Snegler dør vanligvis ikke lenge etter paring og egglegging.
## Eksterne lenker
*
Mozjajsk

**Mozjajsk** (russisk: Можа́йск) er en by i Moskva oblast i Russland. Den ligger 110&nbsp;km vest for Moskva, på den historiske veien som fører til Smolensk og videre til Polen. Innbyggertall: 31&nbsp;459 (folketelling 2002).

Byen ble først nevnt i 1231 som tilhørende Tsjernigov. Senere var den en viktig festning for Smolensk-dynastiet. Byen ble tatt av Storfyrstedømmet Moskva i 1303, men hadde i løpet av det neste århundret store problemer med å forsvare den mot Algirdas av Litauen. Fyrstedømmet ble vanligvis holdt av en yngre bror av den herskende storfyrsten av Moskva, til prasisen ble droppet i 1493. 

Mozjajsk forsvarte fortsatt de vestlige veiene inn mot Moskva under Napoleons invasjon av Russland og under andre verdenskrig. Det store slaget ved Borodino i 1812 fant sted tolv kilometer fra byen.

Den første steinkatedralen ble bygget i byens kreml tidlig på 1300-tallet. I 1849 ble den plukket fra hverandre stein for stein og deretter rekonstruert nøyaktig slik den tidligere var. En større blodrød katedral i nygotisk stil ble fullført i 1814. Kirken til St.&nbsp;Joakim og Anna har bevart elementer fra tidlig 1400-tall. Et annet viktig landemerke er Luzjetskijklosteret, grunnlagt i 1408 av St. Ferapont og gjenoppbygget i mustein på 1500-tallet. Klosterets katedral, bygget under Vasilij III's styre, var tidligere kjent for sine fresker, tilskrevet Dionisijs krets.

## Eksterne lenker
* 
* Mozjajsk på mojgorod.ru (russisk)
Vallonia pulchella

***Vallonia pulchella*** er et bløtdyr og tilhører de landlevende lungesneglene. Den er vanlige i det meste av Norge.

## Utseende
Skallbredden er 2-2,5&nbsp;millimeter. Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Mål er skallhøyde og nummer er vridninger.

## Levevis
*Vallonia pulchella* lever på land, på fuktige enger, nederst på gress og blader. Men finnes også på steiner og trestammer. Den kan opptre i stort antall. De foretrekker høy luftfuktighet og er aktive hele natten, de holder seg skjult om dagen.

*Vallonia pulchella* er tvekjønnet noe som gjør det lettere å finne en partner. For å kunne legge egg kreves allikevel to snegler, som under paringen, befrukter hverandre gjensidig. Ettersom de er tvekjønnet kan begge legge egg. Snegler dør vanligvis ikke lenge etter paring og egglegging.

## Eksterne lenker
*
Ufisk

**Ufisk** er et uttrykk brukt om fiskeslag som ikke ble regnet som god matfisk, f. eks. breiflabb (marulk), steinbit, hai og andre. Uttrykket blir fortsatt brukt, men det er blitt mindre vanlig å høre det i dag. Enkelte av de fiskeslagene som tidligere ikke ble spist, for eksempel steinbit, blir nå regnet som en delikatesse. Oppfattelsen av hva som er ufisk og hva som er god matfisk har forandret seg med tiden.

## Referanser
Klimovsk

**Klimovsk** (russisk: Кли́мовск) er en by i Moskva oblast i Russland. Den ligger rundt 55&nbsp;km sør for Moskva.  Innbyggertall: 55&nbsp;400 (2005 est.), 55&nbsp;644 (folketelling 2002), 56&nbsp;720 (folketelling 1989).

Klimovsk ble grunnlagt på første halvdel av 1800-tallet som landsbyen *Klimovka* (russisk: Кли́мовка). Den endret navn til *Klimovsk* i 1883 og fikk innvilget bystatus i 1940. Utviklingen av Klimovsk er nært knyttet til historien til byens maskinfabrikk. Jernbanen Moskva&ndash;Kursk passerte like ved landsbyen, og dette muliggjorde i 1882 etablering og bygging av en fabrikk for produksjon av reservedeler til veveri-maskinene som var nødvendige for bomullsfabrikkene i Russlands sentrale provinser.

## Eksterne lenker
*
Serpukhov

**Serpukhov** (russisk: Се́рпухов) er en gammel by i Moskva oblast i Russland. Den ligger ved samløpet av elvene Oka og Nara, 99&nbsp;km sør for Moskva. Innbyggertall: 131&nbsp;097 (folketelling 2002)

## Historie
Byen Serpukhov ble etablert i 1339 for å beskytte de sørlige rutene inn mot Moskva. To år senere ble det gjort til sete for det mektige fyrstedømmet som ble styrt av Dmitrij Donskojs slektning og nære medarbeider, Vladimir av Serpukhov. Fyrstedømmet varte til 1456, da den siste prinsen flyktet til Litauen. Under den store konfrontasjonen ved Ugra ble byen gjort til et av tre støttepunkt for armeen til Storfyrstedømmet Moskva under Ivan III. 

Ettersom byen ofte var utsatt for angrep, ble det nødvendig å beskytte den med en steinfestning, eller kreml, et arbeid som ble fullført i 1556. Festningen ligger på en bratt ås, hvor den lille elva Serpejka munner ut i elva Nara. Deler av festningen ble imidlertid i løpet av 1800-tallet ødelagt av byens egne innbyggere, som brukte kalksteinen til sine private residenser. Faktisk er det store flertallet av kjellere i nærliggende hus bygget av dette materialet. 

Etter hvert som det russiske riket utvidet seg sørover utviklet byen seg til en handelsby og som et religiøst senter. På 1800-tallet gjorde tekstilindustrien sitt inntog, og i sovjettiden ble det bygget opp ytterligere industri i byen.

## Severdigheter
Inne i byens kreml er det viktigste monumentet Treenighetskatedralen, bygget i 1696 i Moskva-barokk stil. Vysotskijklosteret har en katedral og refektorium fra slutten av 1500-tallet. Et annet viktig kloster er Vladytsjnij, med Kallskatedralen og den teltlignende St.&nbsp;Georgskirken, begge bygget under Boris Godunovs styre. Det sistnevnte klosteret er oppkalt etter ærestittelen til russiske biskoper, ettersom det ble grunnlagt av metropolitt Aleksij i 1360.

## Økonomi
I nyere tid har Serpukhov blitt et lokalt industrielt senter, som i dag blant annet omfatter virksomheter innen maskinbygging, møbel- og klesproduksjon og papirindustri. Ved SeAZ-fabrikken har mikrobilen Lada Oka blitt produsert siden 1980-tallet.
 
Byen har mange skoler og utdanningsinstitusjoner. 

Serpukhov ligger ved den russiske hovedveien M2 (som er en del av E105), som går fra Moskva til Kharkiv i Ukraina, og også ved den ringformede A 108, som går rundt Moskva-området.  Byen ligger også ved toglinjen Moskva-Tula.


Fil:Serpukhov railstation.JPG|Jernbanestasjonen i Serpukhov


## Referanser


## Eksterne lenker
* 
* Serpukhovs historie og severdigheter (russisk)
* En vandring i Serpukhov (russisk)
* Det ortodokse Serpukhov (russisk)
* Serpukhovregionen  (russisk)
* Uoffisielt nettsted for Serpukhov  (russisk)
* Informasjon om Serpukhov (russisk)
* Avis om Serpukhov (russisk)
Playboyjentene

***Playboyjentene*** (orig: *The Girls Next Door*) er en amerikansk dokusåpe som gikk på E! fra 2005 til 2010. Serien omhandlet på livet til Hefners tre kjærester som bodde sammen med han i the Playboy Mansion. Disse var Holly Madison, Bridget Marquardt og Kendra Wilkinson. Hefner, forskjellige Playmates, og andre kjendiser gjorde av og til gjesteopptredener i serien. 

## Om serien
Serien viser ikke bare hendelser i Playboy Mansion (f.eks Fight Night, 4. juli-feiringer m.v.), men kaster også lys på andre *Playboy* relaterte hendelser som *Playboy Jazz Festival* i the Hollywood Bowl, Playmate testfotograferinger ved Playboy Studio West, *Operation Playmate*, putekriger, fester, fødselsdagsfeiringer, familiebesøk med mere.

For å feire suksessen med serien, publiserte *Playboy* en spesiell utgave med nakenbilder av Holly, Bridget og Kendra i November 2005-utgaven. De første åtte originale episodene ble utvidet til 15, med den første sesongen fra og med tidlig desember 2005. For å markere den andre sesongen, som startet 30. juli 2006, ble nok et utgave med nakenbilder publisert i september 2006. Den tredje sesongen av serien startet 4. mars 2007. 

Seriens sang er Nasty Taless remix av "Come on-a My House".


Fil:Kendra Wilkinson-1.jpg|Kendra Wilkinson 
Fil:Bridget Marquardt LF2.jpg|Bridget Marquardt


## Episodes
### Sesong 1

### Sesong 2

### Sesong 3

### Sesong 4

* Note: Sesong 2 sin første episode var et spesielt en time lang versjon av episodene #201 og #202 med tittelen "Happy Birthday, Hef".
** Note: Episode #212 og #301 ble opprinnelig sendt uten reklamepause.

## Referanser


## Eksterne lenker
* 
* ''The Girls Next Door'' at E!
Jakura

**Jakura** (雀羅) var en japansk rockegruppe, aktiv fra mars 1998 til 2003.

## Medlemmer
*砦 *[Sai]* (vokal)
*神結 *[Kamiyu]* (gitar)
*深琴 *[Mikoto]* (gitar)
*勇 *[Yuu]* (bass)
*聖華 *[Seika]* (trommer)

## Tidligere medlemmer
*明透遊 *[Asuyu]* (vokal)

## Diskografi
### Demokassetter
*胎児 *[Taiji]* (12. august, 1998)
*呪縛ト不フ緋色ノ悪夢 *[Jubaku to Iu Hiiro Akumu]* (23. juni, 2000)
*すりぃふらっと *[Three Flat]* (28. februar, 2001)

### Album
*呪縛ト不フ吐陰の赫檎+3♭ *[Jubaku toiu Tokage no Kakugo + Three Flat]* (15. mai, 2002)

### Mini-album
*空ヲ喰らフ吐陰 *[Sora wo Kurau Tokage]* (5. desember, 2000)

### Singler
*呪縛ト不フ緋色ノ悪夢 *[Jubaku to Iu Hiiro Akumu]* (22. september, 2000)
*マリィの赫檎 *[Marii no Kakugo]* (25. april, 2001)
*参ニ混シワル十戒～蛇苺ノ感傷トリップ～ *[Sanni Majiwaru Jyukkai ~Hebi Ichigo no Kanshou Trip~]* (10. oktober, 2001)
*参ニ混シワル十戒 ～片目ノ少女に叙情ドラッグ～ *[Sanni Majiwaru Jyukkai ~Katame no Shojou ni Jyojyou Drug~]* (11. november, 2001)
*参ニ混シワル十戒～飼イ殺シ浪漫剤～ *[Sanni Majiwaru Jyukkai ~Kaigoroshi Romanzai~]* (12. desember, 2001)
*ロシアンルーレットからの生還者 *[Russian Roulette Kara no Seikansha]* (25. september, 2002)
*鳴き止まぬ赤 *[Nakiyamanu Aka]* (22. desember, 2002)
*愛液で濡れた・・・下巻 *[Aieki de nureta...Gekan]* (14. april, 2003)
*最愛のマミー *[Saiai no Mamii]* (14. juni, 2003)
Heinsberg

**Heinsberg** er en liten by i Nordrhein-Westfalen i Tyskland, like ved grensen til Nederland. Den ligger ved elven Wurm, ca. 20 km nordøst for Sittard og 30 km sørvest for Mönchengladbach. Den er sete for Kreis Heinsberg.

Covid-19-pandemien manifesterte seg allerede i februar 2020 i Heinsberg, to uker før den spredte seg i resten av landet. Den 6. mars 2020 uttalte Robert Koch-Institut at Kreis Heinsberg var et særlig rammet område i Tyskland, etter at landets første større utbrudd av virussykdommen nettopp var funnet sted her. Utbruddet begynte formodentlig ved et karnevalsarrangement i *[[ortsteil]]* Langbroich i Gangelt. Heinsberg ble også tidlig - i annen del av mars - utvalgt for intensive studier av sykdommen og dens smittespredningskarakteristika. Forskere og studenter fra universitetet i Bonn stod for undersøkelsene.

## Referanser


## Eksterne lenker
*
Xiaolan

**Xiaolan** (kinesisk: 小欖鎮, pinyin: *Xǐaolǎn*) er en by og en storkommune nordøst i utkanten av byprefekturet Zhongshan i provinsen Guangdong i Folkerepublikken Kina. Byen har anslagsvis 150.000 fast bosatte og 100.000 midlertidig bosatte. 

Nærlingsmessig er byen er kjent for låser, annen jernvareindustri og elektronisk akustisk utstyr. Det er også en stor blomsterdyrkning i området; Xiaolan er velkjent for sine krysantemumblomster.

Høyhastighetsbanen Guangzhou–Zhuhai Intercity Mass Rapid Transit betjener byen.
Alice Bailey

**Alice Ann Bailey** (født som *Alice LaTrobe Bateman* 16. juni 1880 i Manchester, død 15. desember 1949  i New York) var en engelsk-amerikansk teosof og nyreligiøs forfatter og lærer. Hun «regnes av mange innen New Age som en av de viktigste og mest innflytelsesrike tenkerne innen åndelig og okkult filosofi i det 20. århundre».

Hun flyttet til USA i 1907. Hun var opprinnelig medlem av Teosofisk samfunn, men brøt ut rundt 1922 og stiftet organisasjonen Lucis Trust og året etter *Arcane School*, en brevskole i hennes teorier.

Alice A. Bailey skrev mellom 1919 og 1949 24 bøker om esoterisme, teosofi, okkultisme, kristendom og annet som i dag kalles New Age. Hun regnes som opphav til begrepet *New Age*, som hun brukte i *A treatise on white magic, or, The way of the disciple* (1934). I denne skildrer hun hvordan «en ny tidsalder snart ville bryte frem, en tidsalder frigjort fra materielle bånd, og hvor alle mennesker, etter en åndelig og psykisk oppvåkning, vil se at hele universet er gjennomstrømmet av energier».

Flere av hennes bøker skal ha blitt telepatisk formidlet fra «tibetaneren», også omtalt til som «D.K.», senere bekjentgjort som «Djwal Kuhl». 

## Skrifter
* *Initiation, Human and Solar* &mdash; 1922
* *Letters on Occult Meditation* &mdash; 1922
* *A Treatise on Cosmic Fire* &mdash; 1925
* *Light of the Soul: The Yoga Sutras of Patanjali* &mdash; 1927 
* *A Treatise on White Magic* &mdash; 1934
* *Discipleship in the New Age* &mdash; Volume I – 1944
* *Discipleship in the New Age* &mdash; Volume II – 1955
* *Problems of Humanity* &mdash; 1947
* *The Reappearance of the Christ* &mdash; 1948
* *The Destiny of the Nations* &mdash; 1949
* *Glamor – A World Problem* &mdash; 1950
* *Telepathy and the Etheric Vehicle* &mdash; 1950
* *Education in the New Age* &mdash; 1954
* *The Externalization of the Hierarchy* &mdash; 1957
* *A Treatise on the Seven Rays*:
** Volume 1: Esoteric Psychology I &mdash; 1936
** Volume 2: Esoteric Psychology II &mdash; 1942
** Volume 3: Esoteric Astrology &mdash; 1951
** Volume 4: Esoteric Healing &mdash; 1953
** Volume 5: The Rays and the Initiations &mdash; 1960
* *The Consciousness of the Atom* &mdash; 1922
* *The Soul and its Mechanism* &mdash; 1930
* *From Intellect to Intuition* &mdash; 1932
* *From Bethlehem to Calvary* &mdash; 1937
* *The Unfinished Autobiography* &mdash; 1951
* *The Labours of Hercules: An Astrological Interpretation* &mdash; 1982

;På norsk
Flere bøker er utgitt på svensk og dansk. På norsk finnes bare et utdrag fra *En studie i hvit magi* i antologien *[[New Age (bok)|New Age]]*, 2007.
## Referanser


## Eksterne lenker
* Organisasjonen Lucis Trust (på engelsk)
Henry Fuseli

**Henry Fuseli**, på tysk **Johann Heinrich Füssli**, (født 7. februar 1741 i Zürich i Sveits, død 16. april 1825 i distriktet Wandsworth i London), var en sveitsisk maler, tegner og kunstskribent som bodde i England fra 1765. Flere av motivene hans, som «Marerittet», skildrer overnaturlige fenomener og mytologiske figurer. Han lagde malerier for *Boydell Shakespeare Gallery* og skapte sitt eget *Milton Gallery*. Han hadde stilling som professor i maleri ved Royal Academy of Arts fra 1799 til sin død.

Fuselis romantiske, mystiske og teatralske stil og hans chiaroscuro-teknikk påvirket flere yngre kunstnere i Storbritannia, blant annet William Blake.

I tillegg til sitt kunstneriske virke er Fuseli kjent for et kortvarig forhold til den engelske forfatteren og tidligfeministen Mary Wollstonecraft.

## «Marerittet»
* 


Fil:Henry Fuseli - Dido - Google Art Project.jpg|Dido (1781)
Fil:Henry Fuseli - Tekemessa and Eurysakes - Google Art Project.jpg|Tekemessa and Eurysakes (mellom 1800 og 1810)
Fil:Fuseli Henry The Apotheosis Of Penelope Boothby-1-1.jpg|The Apotheosis Of Penelope Boothby (1792)


## Referanser


## Eksterne lenker
*
Klin

**Klin** (russisk: Клин) er en by i Moskva oblast i Russland. Den ligger 85&nbsp;km nordvest for Moskva.  Innbyggertall: 83&nbsp;178 (folketelling 2002).

Klin har vært kjent siden 1317. I 1482 ble den innlemmet i Storfyrstedømmet Moskva sammen med resten av fyrstedømmet Tver. Blant byens mange kirker er den mest bemerkelsesverdige 1500-tallskirken i Maria Himmelfartsklosteret, og den barokke Gjenoppstandelseskatedralen fra 1712.

Byen er best kjent som bostedet til komponisten Pjotr Tsjajkovskij. Hans bolig er i dag åpent for besøkende som et museum. Det var her han skapte sine berømte balletter *[[Tornerose (ballett)|Tornerose]]* og *[[Nøtteknekkeren]]*. Klin ble kortvarig tatt av tyske styrker under slaget om Moskva i 1941.

Den russiske hovedveien M10, som går fra Moskva til St. Petersburg, og også jernbanen mellom de to byene, går gjennom Klin. Under den kalde krigen lå Klin flybase ved byen.

Det ligger et stort bryggeri i byen, som produserer ølmerket *Klinskoje*.

## Eksterne lenker
*
Lars Amble

**Lars Anders Amble-Næss** (født 10. august 1939 i Stockholm, død 20. august 2015 samme sted) var en svensk skuespiller og regissør.

## Liv og virke
### Bakgrunn
Lars Amble ble født rett inn i teaterverden som sønn av den norskfødte skuespilleren Leif Amble-Næss og skuespillerinnen og revyprimadonnaen Maritta Marke.

### Karriere
Han gjennomgikk Dramatens elevskola 1962&ndash;1965. Da hadde han allerede rukket å ha flere roller på Riksteatern. På Dramaten har han arbeidet i flere omganger siden 1965. Blant Dramaten-oppsetningene kan nevnes *Woyzeck*, *Stormen*, *Stiftelsen*, *Markurells i Wadköping* og *En midsommernattsdrøm*. Han var initiativtager til teatergruppen Unga Dramaten.

I 1969-1974 var han engasjert som skuespiller og regissør ved privatteatere som Intiman, Folkan, Scalateatern, Oscars, Vasan og Chinateatern. Han har skrevet musikaler, bearbeidet og oversatt stykker, medvirket i kroshow og revyer. I 1984-1994 var han kunstnerisk leder og regissør for Maximteatern der han satte opp publikumsuksesser som  *[[Arsenikk og gamle kniplinger]]*, *[[Ulike par]]* och *Rakt ner i fickan*. Fire ganger har han blitt belønnet med privatteaterprisen Guldmasken for beste regi. Han har også undervist ved sceneskolen i Stockholm.

Amble har også vært ofte å se på TV og film, her kan nevnes *Raggare* 1959, *[[Någonstans i Sverige]]* 1973, *[[Den enfaldige mördaren]]* 1982, *Två killar och tjej* 1983 og Peter Dalles film *[[Skenbart – en film om tåg]]* 2003. På 1970-tallet opptrådte han sammen med Lasse Berghagen og Lasse Lönndahl i TV-underholdningsprogrammet *Triss med Lasse*. Lars Amble fikk den kongelige medaljen *[[Litteris et Artibus]]* i 2003.
Han var tidigere gift med Marie Göranzon og er far til dramatikeren Lolo Amble.  
 
## Filmer og TV-serier
* 2006 – *[[Beck – Jenta i jordkjelleren]] (Svensk tittel: Flickan i jordkällaren)* – Jan Ekman (TV)
* 2004 – * [[Harry Potter och fången från Azkaban (film)|Harry Potter och fången från Azkaban]]* (Dubber Morbror Vernon Dursley)
* 2003 – *[[Skenbart]]*
* 2002 – *[[Harry Potter och hemligheternas kammare (film)|Harry Potter och hemligheternas kammare]]* (Dubber Morbror Vernon Dursley)
* 2001 – *[[Harry Potter och de vises sten (film)|Harry Potter och de vises sten]]* (Dubber Morbror Vernon Dursley)
* 1997 – *[[Svensson, Svensson (film)|Svensson, Svensson]]*
* 1984 – *[[Panik i butiken]]* (TV-serie)
* 1983 – *[[Kalabaliken i bender]]*
* 1983 – *[[Två killar och en tjej]]* 
* 1982 – *[[Den enfaldige mördaren]]*
* 1981 – *[[Genombrottet]]* (TV-stykke)
* 1981- *[[Göta kanal (film)|Göta kanal]]* 
* 1981 – *[[Rasmus på loffen]]* 
* 1981 – Sopor – Ola Ullsten
* 1980 – *Välkommen hem* (TV-stykke)
* 1980 – *[[Flygnivå 450]]*
*  - *[[Hvordan man gjør gutter av menn]]*
* 1977 –  *Tabu* 
* 1974 – *[[Vita nejlikan eller Den barmhärtige sybariten]]*
* 1973 – *[[Någonstans i Sverige]]* (TV-serie)
* 1973 – *[[Bröllopet (1973)|Bröllopet]]* 
* 1972 – *[[Firmafesten]]* 
* 1968 – *[[Siste nudisten]]*  
* 1966 – *[[Heja Roland!]]*
* 1959 – *[[Raggare!|Raggare]]*

## Referanser


## Eksterne lenker
*
Gamle Greverud skole

**Gamle Greverud skole** ble bygget i 1910 og var i bruk frem til 1921. Det var folkeskole for barn i Greverud skolekrets i Oppegård sogn under Nesodden herred i Akershus.

## Bygningshistorie
Innbyggertallet i Oppegård var i denne perioden i kraftig vekst, og man så tidlig at skolen på Greverud ikke hadde kapasitet til å ta imot de store barnekullene man ventet i tiden fremover. Da Oppegård i 1915 ble utskilt som egen kommune fra Nesodden gikk det nye kommunestyret raskt i gang med å planlegge nye skoler. Allerede i 1921 var nye Greverud skole oppført. Herredsstyret vedtok den 17. juli 1922 å bygge om Gamle Greverud skole til lærerbolig. Den gamle skolen ble revet samme år, og av materialene ble Greverud lærerbolig oppført på omtrent samme sted i 1924.
Guineas herrelandslag i fotball

**Guineas herrelandslag i fotball** er landslaget til Guinea, og kontrollert av Fédération Guinéenne de Football. De har aldri kvalifisert seg for VM, og deres beste plassering i Afrikamesterskapet er en andreplass (1976).

## VM-historikk
* 1930 til 1962 – *Deltok ikke*
* 1966 – *Trakk seg*
* 1970 – *Deltakelse ikke godtatt av [[FIFA]]*
* 1974 til 1998 – *Ikke kvalifisert*
* 2002 – *Diskvalifisert av FIFA i kvalifiseringen*
* 2006 til 2010 – *Ikke kvalifisert*

## Afrikamesterskapet
* 1957 til 1962 – *Deltok ikke*
* 1963 – *Diskvalifisert*
* 1965 – *Ikke kvalifisert*
* 1967 – *Ikke kvalifisert*
* 1970 – *1. runde*
* 1972 – *Ikke kvalifisert*
* 1974 – *1. runde*
* 1976 – *Tapende finalist*
* 1978 – *Ikke kvalifisert*
* 1980 – *1. runde*
* 1982 til 1992 – *Ikke kvalifisert*
* 1994 – *1. runde*
* 1996 – *Ikke kvalifisert*
* 1998 – *1. runde*
* 2000 – *Ikke kvalifisert*
* 2002 – *Diskvalifisert*
* 2004 – *Kvartfinale*
* 2006 – *Kvartfinale*
* 2008 – *Kvartfinale*
* 2010 – *Ikke kvalifisert*

## Eksterne lenker
* FIFA.com – Guineas profil
Marika Lindström

**Marika Lindström** (født 1946) er en svensk skuespillerinne.

Lindström ble uteksaminert fra Teaterhögskolan i Stockholm i 1975. Hun tilhører Stockholms stadsteaters faste ensamble. Hun har opptrådt der siden 1975 og er gift med skuespilleren Ingvar Hirdwall.

## Filmografi (utvalg)
* 2014 - Wallander - Den urolige mand (TV)
*2006 – *[[Beck – Jenta i jordkjelleren]]  (Svensk tittel: Flickan i jordkällaren)* (TV)
* 2003 – *[[Om jag vänder mig om]]*
* 2001 – *[[Sprängaren]]*
* 1994 – *[[Pillertrillaren]]*
* 1993 – * [[Sökarna]] * 
* 1991 – * [[Tre kärlekar]] * (TV-serie gästroll)
* 1989 – *[[Flickan vid stenbänken]]* (TV-serie)
* 1987 – * [[I dag röd]] *
* 1987 – *[[Nionde kompaniet]]*
* 1987 – *[[Varuhuset]]* (TV-serie)
* 1987 – *[[Ondskans år]]* (TV-serie)
* 1985 – *[[Lösa förbindelser]]* (TV-serie)
* 1985 – *[[Svindlande affärer]]*
* 1984 – *[[Modet att döda]]* (TV-serie)
* 1982 – *[[Gräsänklingar]]*
* 1980 – * [[Swedenhielms (1980)|Swedenhielms]] * (TV-pjäs)
* 1979 – *[[Selambs]]* (TV-serie)
* 1978 – *[[Hedebyborna]] * (TV-serie)
* 1968 – *[[Markurells i Wadköping (TV-serie)|Markurells i Wadköping]]* (TV)

## Referanser


## Eksterne lenker
*  
* Stockholms Stadsteater – Marika Lindström